钦定古今图书集成/明伦汇编/氏族典/第632卷 > 《元史》 > 夹谷谢奴
## 钦定古今图书集成/明伦汇编/氏族典/第632卷 > 《元史》 > 夹谷谢奴

按《金史夹谷谢奴传》：“谢奴，隆州纳鲁悔河人也。国初，
祖阿海，率所部来归。父不剌速，袭本部勃菫，为曷懒
路都统。谢奴，其长子也。长身多髯，善骑射，通女直、契
丹大小字及汉字。领左翼护卫，遇敌于隘，身先士卒，
射杀先锋二人。从攻和尚原，出仙人关，克之。自渭南
大禹镇掩其伏兵，宋兵败走，除平凉尹，昭义军节度”
使，大定初卒。